**ИЗВОД ИЗ ЗАПИСНИКА СА СЕДНИЦЕ КОЛЕГИЈУМА ОДРЖАНОГ 7.05.2015.ГОД.**

Дана 07.05.2015. године одржан је колегијум Сремског управног округа. Колегијуму су присуствовали: **Милош Лукић** – начелник покрајинске санитарне инспекције, **Радослава Рончевић** – начелник републичке туристичке инспекције, **Горан Јовелић** – републички управни инспектор, **Петар Познановић -** републички ветеринарски инспектор, **Владан Танасић** – начелник републичке инспекције рада, **Марија Новаковић** – начелник покрајинске водне инспекције.

Битнија запажања са ове седнице односе се на следеће моменте:

У протеклом месецу, Санитарна инспекција је вршила ванредни надзор бунара и изворишта, као и надзор вртића и пекара.

Туристичка инспекција посебну пажњу посвећује хитним пријавама грађана и државних органа. На подручју Срема је евидентан велики број непријављених објеката.

Управна инспекција је током априла месеца вршила контролу примене Закона о платама у општинама Пећинци и Ириг, а за наредни период планира се контрола и осталих општина на територији Сремског округа.

Водна инспекција је констатовала да су локалне самоуправе у Срему сачиниле оперативне планове за водотокове II реда, који могу правити проблеме, а поступало се по више пријава због плављења на овим просторима.

Током првомајских празника није било проблема у погледу здравствене исправности при промету намирница. У Белегишу је вршена еутаназија назимица увезених из Аустрије.

Значајним делом инспекција рада је вршила контроле саобраћајнице и градилишта и на територији Београда. Због непоседовања Уговора о раду на месту рада, изречено је више прекршајних мера на лицу места.

Све инспекције су вршиле редован наздор, уз подношење пријава и налог мера за уочене недостатке у раду.

****